**Legyesbénye Község Önkormányzata Képviselő-testületének 11/2022. (X. 28.) önkormányzati rendelete**

**a települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) önkormányzati rendelet módosításáról**

Legyesbénye Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés b) pontjában, 26. §-ában, 32. § (1) bekezdés b) pontjában, 32. § (3) bekezdésében, 45. §-ában, 48. § (4) bekezdésében, 62. § (2) bekezdésében, 92. § (1) bekezdés a) pontjában, 132. § (4) bekezdés d) g) pontjában, valamint a gyerekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, 29. § (1) bekezdésében, a 131. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, a 8.a. pontjában meghatározott feladatkörében eljárva a következőket rendeli el:

**1. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 3. § (1) bekezdése a következő a) és b) ponttal egészül ki:

*(Az e rendeletben meghatározott szociális feladat- és hatásköröket)*

„*a)* a képviselő- testület

*b)* a Szociális Bizottság (a továbbiakban: Bizottság)”

*(gyakorolja.)*

**2. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 4. § (3) bekezdése helyébe a következő rendelkezés lép:

„(3) A (2) bekezdés a) b) c) j) k) pontja szerinti ellátás kizárólag pénzbeli formában, míg a többi ellátás természetbeni és pénzbeli formában is nyújtható, az eljáró képviselő-testület, Bizottság, polgármester (továbbiakban: szociális hatóság) döntése alapján.”

**3. §**

(1) A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14. § (2) bekezdése helyébe a következő rendelkezés lép:

„(2) [5] A rendkívüli eseti támogatást a Szociális Bizottság állapítja meg.
”

(2) A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14. § (4) bekezdése helyébe a következő rendelkezés lép:

„(4) A rendkívüli eseti támogatásra való jogosultság megállapításának további feltétele, hogy a családban az egy főre jutó nettó jövedelem összege nem haladja meg az öregségi nyugdíj mindenkori összegének 500 %-át.”

(3) A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14. §-a a következő (5) bekezdéssel egészül ki:

„(5) A polgármester eltekinthet a (2)–(4) bekezdésekben foglaltaktól és ha a családban az egy főre jutó nettó jövedelem összege nem haladja meg az öregségi nyugdíj mindenkori legkisebb összegének 750 %-át,

*a)* elemi kár vagy más, előre nem látható, rendkívüli esemény bekövetkeztekor,

*b)* különös méltánylást érdemlő, halasztást nem tűrő élethelyzetben pénzbeli vagy természetbeni méltányos rendkívüli eseti támogatást állapít meg.”

**4. §**

A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 2/2015(II.27.) rendelet 14/C. § (2) bekezdése helyébe a következő rendelkezés lép:

„(2) A Polgármester kérelemre otthonteremtési célú települési támogatásban részesíti azt az egyedülállót, házaspárt vagy élettársi kapcsolatban élőt, aki az alábbi feltételeknek maradéktalanul megfelel:

*a)* [12] az egyedülálló**,** legalább egyik házastárs, élettárs közszolgálati, közalkalmazotti jogviszonyban, hivatásos szolgálati jogviszonyban, vagy munkaviszonyban áll, és a háztartásában az egy főre eső jövedelem az öregségi nyugdíj legkisebb összegének 900 %-át[13] nem haladja meg.

*b)* az egyedülállónak***,*** a házastársnak, élettársnak, kiskorú gyermeknek, vagy más velük együtt költöző hozzátartozónak lakástulajdona nincs,

*c)* a vásárolt, vagy építendő ingatlanba költöző személy száma alapján az egy főre eső lakrész alapterületének mértéke eléri a 12 m2-t,

*d)* az egyedülálló, a házastársak, élettársak az otthonteremtési célú települési támogatással vásárolt, vagy épített lakásban lakóhellyel, vagy tartózkodási hellyel rendelkezik,

*e)* a lakást Legyesbénye közigazgatási területén vásárolja, vagy építi.”

**5. §**

Ez a rendelet 2022. november 1-jén lép hatályba.

 Lengyelné Bús Zita Barta Csilla

 polgármester jegyző

A rendelet kihirdetésének napja:

Legyesbénye, 2022. október 28. nap

 Barta Csilla jegyző

Végső előterjesztői indokolás

A szociális igazgatásról és szociális ellátásokról szóló 1993. évi III. törvény (továbbiakban: Szt.) 25. § (3) bekezdés b) pontja értelmében szociális rászorultság esetén a képviselő-testület – az e törvényben és a települési önkormányzat rendeletében meghatározott feltételek szerint – települési támogatást állapít meg.

Az Szt. 26. §-a értelmében a képviselő-testület a hatáskörébe tartozó pénzbeli ellátásokat kiegészítheti, és a szociálisan rászorultak részére – a rendeletében meghatározott módon és feltételek szerint – más pénzbeli támogatásokat is megállapíthat.

A települési támogatás forrása Magyarország 2022. évi központi költségvetéséről szóló 2021. évi XC. törvény alapján a „települési önkormányzatok szociális és gyermekjóléti feladatainak egyéb támogatása” előirányzatán belül biztosított.

A Jat. 18. § (1) bekezdése alapján a jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait.

A rendelet módosítása a Jat. és a jogszabályszerkesztésről szóló 61/2009. (XII.14.) IRM rendelet előírásainak történő megfelelés a rendelkezések kiegészítése miatt szükségessé válik, valamint az előirányzat felhasználást megvizsgálva lehetőség van a települési támogatások összegének módosítására.

**Részletes indokolás**

**1. – 4. §**

A települési támogatásról és az önkormányzat által nyújtott egyéb szociális és gyermekvédelmi ellátások helyi szabályairól szóló rendelettel kapcsolatos rendelkezések módosításáról rendelkezik.

**5. §**

A hatályba léptető rendelkezést tartalmazza.